钦定古今图书集成/明伦汇编/氏族典/第334卷 > 刘悛
## 钦定古今图书集成/明伦汇编/氏族典/第334卷 > 刘悛

按《南齐书刘悛传》，“悛字士操，彭城安上里人也。彭城
刘同出楚元王，分为三里，以别宋氏帝族。祖颖之，汝
南、新蔡二郡太守。悛随父勔征讨，假宁朔将军，拜鄱
阳县侯。世子与世祖同直殿内，为明帝所亲待，由是
与世祖款好。迁通直散骑常侍，出为安远护军，武陵
内史。明帝崩，还都，仍除散骑侍郎。桂阳难，加宁朔将”
军，助守石头。父勔于大桁战死，免丧，除中书郎。霸业
初建，悛先致诚节，沈攸之事起，加辅国将军，出为持
节、督广州诸军事、广州刺史，袭爵鄱阳县侯。太祖受
禅，国除，进号冠军将军。世祖即位，改领前军将军、持
节、都督司州诸军事、司州刺史，迁侍中。车驾数幸悛
宅，与尽布衣之适。迁冠军将军、司徒左长史。寻以本
官行北兖州缘淮诸军事，徙蜀郡太守，行益州事。悛
既藉旧恩，尢能悦附人主，承迎权贵，宾客闺房，供费
奢广。在蜀作金浴盆，馀物称是。郁林新立，收悛付廷
尉，禁锢终身。高宗立，复故官。东昏即位，改授散骑常
侍。卒，谥曰敬。